หนูอยากถามว่า หนูโดนแมวกัดระหว่างกำลังฉีดพิษสุนัขบ้าเข็มที่4 หนูฉีดครั้งล่าสุดไปวันที่11กุมภาคือเข็มที่4และวันที่25นี้หนูไปฉีดเข็มที่5คือเข็มสุดท้าย แบบนี้จะเป็นไรมั้ยคะ หนูต้องเริ่มฉีดใหม่ตั้งแต่เข็มแรกเลยมั้ยคะ (เป็นแมวจรจัดแถวบ้านค่ะ)
สวัสดีค่ะ หากกำลังอยู่ในระหว่างคอร์สของการฉีดวัคซีนป้องกันพิษสุนัขบ้า คือได้ฉีดเข็มที่ 4 ไปแล้วเมื่อวันที่ 11 ก.พ. และมีนัดฉีดอีกครั้งในวันที่ 25 ก.พ.นี้ เมื่อโดนแมวกัดในระหว่างนี้ ไม่จำเป็นต้องไปฉีดวัคซีนพิษสุนัขบ้าเพิ่มหรือเริ่มต้นฉีดใหม่แต่อย่างใดค่ะ ให้ไปฉีดตามกำหนดนัดเดิม ซึ่งวัคซีนที่ได้ฉีดไป ก็จะช่วยป้องกันการเกิดโรคจากการถูกกัดในครั้งใหม่นี้ได้ค่ะอย่างไรก็ตาม ควรดูแลบาดแผลที่เกิดขึ้นใหม่ด้วยค่ะ เพื่อป้องกันการติดเชื้อแบคทีเรียอื่นๆ โดยให้ล้างทำความสะอาดบาดแผลด้วยสบู่หรือน้ำยาฆ่าเชื้อ ใส่ยาฆ่าเชื้อ เช่น โพวิโดน ไอโอดีน และล้างแผลด้วยน้ำเกลือทุกวัน หลีกเลี่ยงไม่ให้แผลโดนน้ำจนกว่าแผลจะหายค่ะ